Ich, Cuͦnrat Vogt von Vilingen, undervogt des ampts uff Boͤtzberg, beken̄ offenlich mitt disem brief, das ich uff fritag nach santt Doroteen
tag, nach Cristi gebùrt gezalt vierzechenhundertsechzig und sechs jar, ze Brugg, in Heini Ammans stuben, ✳ mitt erlouben und willē der
ersamen, miner herˀn, eins schulthn̄ und rats ze Brugg, ✳ glicher wise und in allem rechten, als im ampt uff Boͤtzberg, und anders nitt, ✳ mitt
offem, verbānem gericht offenlich zegericht gesessen bin anstatt der strengen, fùrsichtigen, wisen, miner gnaͤdigen herˀn von Bern und
von heissens wegen des ersamen Peters von Wingarten, jetz vogts ze Schenkemberg, der zegegen was. ✳ und staltent sich da selbs
ingericht, verfùrsprechet nach des gerichts recht✳ die erbern Hans Kilcher von Vilingen einer, und der andnˀ sit Cuͦnrat Widmer, des
jarzitamptz zuͦ Kùngsfelden pfleger und indes namen. ✳ und offnet der genēpt Hans Kilcher durch sinen fùrsprechen, das er nach guͦtˀ
vorbetrachtung fùr sich und all sin erben eins vesten und ewigen koufs recht und redlich verkouft und ze kouffen geben hette ✳ dem
genempten Cuͦnrat Widmer anstatt der geistlichen frowen, frow Annan Fundlin, jetz des egen̄ jarzitamptz ze Kùngsfeld₎ pflegerin,
und sin als ir amptmans zuͦ des selben ampts handen umb vier Rinsch guldin, der er von inen von des ampts wegen in sinē nutz
und notdurft ✳ gantz bezalt wer, ✳ ein mettli, mitt aller rechtūg, ehafte, harkomen und zuͦgehoͤrd, ✳ gelegen ob Raͤmingen an Brùggla,
fùr eigen und unbekùmbert, ✳ stost an den bachgraben daselbs und lit in und zwischent des genempten jarzitamptz matten daselbs, die jetz Hans Steinhus von Vilingen hàt ✳ und dasselb mettli ist vormaln gesin Hansen Vogts von Raͤmīgen, Hansen Kilchers
swecher, und Hansen Kilcher, von im an komen ✳ und uff soͤlich offnūg und vergicht des koufs, nach der offnuḡ in̄halt ✳ von beidē
teiln ingericht beschechen ist der kouff, wie vor stat, ingericht volvertiget, volfuͤrt und besteͣt und nach ufgeben Hansen Kilchˀs
fùr sich und all sin erben in und zuͦ handen Cuͦnrat Widmers anstatt und zuͦ handen des jarzitamptz zuͦ Kùngsfeld₎, obgen̄t, und
des pflegern gegenwùrtig und kùnftig in geantwurt ✳ und des ingewer gesetzt ✳ mitt dem kouf und dem maͤttlin, darin̄ begriffen,
wie vor staͧt, als mitt irm ✳ eignen unbekùmberten guͦt ✳ ze tuͤnd ✳ und lassend, ✳ nach irm nutz und willen, ✳ aͧn sin, ✳ des vˀkoͤuffers und ✳
sinˀ erb̄e, ouch mengklichs ✳ sumen und insprechen ✳ Hans Kilcher, der verkoͤuffer obgen̄t, hàt ouch daruf fùr sich und sin erben ✳ vˀsprochē
des koufs, wie vor stat, ✳ recht weren zesind ✳ und des guͦt, sicher werschaft nach recht ✳ zetuͤnd, ✳ wo, wen̄ und als dick das jarzitampt
ze Kùngsfeld₎ und des pfleger ✳ des notdurftig sind oder werdent, ✳ und dawider, noch wider disen kouf, ✳ dis vertgung, ✳ noch eynich ir
in̄halt niemer zekoment, zeredent, noch zetuͦnd ineynich wise, sunder das alles war, staͤt und vest zehalten ✳ mitt volkomner verzichung alles des, so si dawider geschirmen odˀ behelfen moͤcht, deheins wegs. und beschach dis alles ingericht mitt recht un̄
nach in̄halt der urteiln ✳ darub̄, ✳ nach min, des richters, frag ✳ von den urteilsprechnˀ, hernach genempt, einhelln̄klich uff irn eyd
zuͦ recht erteilt und gesprochen, ✳ an und durch min, des obgen̄ richters, hand und des gerichts stab von des gerichtz wegen ✳ mitt
mund, hand, worten, wercken und namlich mitt aller sicherheit und gewarsami, darzuͦ gehoͤrent ✳ notdurftig. ✳ und als das jetz
und hinfùr allweg kraft, ✳ macht ✳ und handveste haben, ✳ steͣt beliben und die koͤuffer daran habent sin ✳ soͤllent und mogēt ✳ aͧn alles bekrencken und widertriben und alles nach recht, sitt und gewonheit des gerichts und rechten des ampts uff Boͤtzberg alles ungevarlich. ✳ ✳ und sind hiebi ingericht und des urteilsprecher gesin ✳ die erbern ✳ Hans Maͤni, ✳ Heini Kùrn, ✳ Heini Lener, ✳ von Vilingen, ✳ Cuͤni ✳
Smid und Hans Sen̄, von Raͤmingen, Hans Wùlser von Lin̄, ✳ Werna Stilli von Stilli ✳ und ander, all gesworn urteilsprecher des obgen̄
gerichts des ampts uff Boͤtzberg. ✳ und des alles ze warem, vestem urkùnd hàt der obgen̄t min herr, der vogt zuͦ Schenkemberg, Peter
von Wingarten, sin insigel von des gerichts und ir der secher und min, des richters, bett wegen doch im und sinē erben aͧn schadē
offenlich gehenckt andisen brief, ✳ der Cuͦnrat Widmer, dickgen̄t, zuͦ handen des jarzitamptz ze Kùngsfeld₎, vorgen̄t, nach siner
begerung vom gericht mitt urteil und recht also ze geben erteilt und beschechen ist des tags und jars als ob stàt ꝫcꝭ.